પહેલા પ્રસંગમાં શું કહીશું? કર્મની ગતિ, વિધિના લેખ, નિયતિ? ગમે તે કારણસર સાતમા ધોરણના શિક્ષક ગેરહાજર રહ્યા તે સારુ થયું, ભગવત સાહેબ ત્યાં ગયા, ચાર દિવસ, જે એમના માટે વિદ્યાર્થીને પારખવા પૂરતા હતા અને તેજ અરસામા આચાર્યશ્રીએ ફરજિયાત ગણવેશનો ભાર મૂક્યો તો એ વિદ્યાર્થી અવેજીમાં આવેલા સાહેબની મદદથી અભ્યાસમાં તરી ગયો. કદાચ બીજા શિક્ષક એવું ના પણ કરી શક્યા હોત. એ વિદ્યાર્થી પણ ધનનો બળિયો નહી પણ વિદ્યાનો વ્યાસંગી તે આગળ વધ્યો. વળી, ભવિષ્યમાં એને બીજી મદદની જરુર પડી કે નહી ત ખબર નથી પડતી પણ અણીના સમયે ફક્ત ગણવેશની મદદ મળી જતાં તેનો અભ્યાસ રોળાતો બચી ગયો. ભગવત ભાઈએ ખરેખર ભગવદીય કામ કર્યું.